**Jõgeva valla sümboolika konkursikomisjoni**

**PROTOKOLL**

**19.06.2017**

Jõgeva Linnavalitsus

Algus kl 11.00, lõpp kl 12.05

Osalejad: Mai Treial (Jõgeva linn), Jaan Järv (Jõgeva linn), Tiit Lääne (Jõgeva vald), Ulvi Pint (Jõgeva vald), Rait Persidski (Palamuse vald), Valdi Reinas (Palamuse vald), Tiina Leeben (Torma vald), Pille Tutt (Torma vald), Katrin Rajamäe (ühinemise koordinaator)

Koosolekut juhatas: Mai Treial

Protokollis: Katrin Rajamäe

**Koosoleku käik:**

**Komisjoni esimehe valimine:**

Tiit Lääne tegi ettepaneku valida komisjoni esimeheks Mai Treial. Kõik komisjoni liikmed olid ühehäälselt ettepanekuga nõus.

**Sümboolika konkursi tingimuste ülevaatamine:**

Koordinaator oli saatnud eelnevalt komisjoni liikmetele tutvumiseks esialgse kavandi sümboolika konkursi tingimustest.

Komisjoni esimees tegi esmalt ettepaneku, et konkursile esitatavate kavandite puhul võiks olla välja toodud mingisugune ühine element, mis iseloomustaks piirkonda. Komisjoni liikmed leidsid, et keeruline on leida ühte konkreetset elementi, mis kõiki seoks ning seetõttu pigem ei paneks seda tingimust sisse. Konkursi tingimustes täpsustati, et esitatud kavandid võivad, kuid ei pea sisaldama seni kasutusel olnud elemente praeguste omavalitsuste sümboolikast.

11.15 saabus Jaan Järv.

Seejärel arutati läbi ülejäänud konkursi tingimused ning viidi dokumenti sisse parandused ja täiendused (lisatud protokollile).

**Otsustati:**

1. Sümboolika konkursikomisjoni esimees on Mai Treial.
2. Ettepanekud juhtkomisjonile:
* Olemasolevate omavalitsuste sümboolika säilitamise ja kasutamise kohta kehtestatakse eraldi kord.
* Läbi mõelda olemasolevate logode ja tunnuslausete kasutamine. Kas lisada sümboolika konkursile ka logo kavand?
* Lisada juhtkomisjoni 21. juuni koosoleku päevakorda sümboolika konkursi tingimuste kinnitamine.